ബീജം

പുരുഷ പ്രത്യുൽപ്പാദന കോശമാണ് ബീജം. "വിത്ത്" എന്നർത്ഥമുള്ള ഗ്രീക്ക് പദമായ σπέρμα-ൽ നിന്നാണ് ഈ വാക്കിന്റെ ഉത്ഭവം. ലൈംഗിക പുനരുൽപാദനത്തിന്റെ അനിസോഗാമസ് രൂപങ്ങളിൽ (വലിയ, സ്ത്രീ പ്രത്യുത്പാദന കോശവും ചെറുതും, പുരുഷനുമുള്ള രൂപങ്ങൾ) പുരുഷ പ്രത്യുത്പാദന കോശമാണ് ബീജം . മൃഗങ്ങൾ ഫ്ലാഗെല്ലം എന്നറിയപ്പെടുന്ന വാലുള്ള മോട്ടൈൽ ബീജം ഉത്പാദിപ്പിക്കുന്നു, അവ സ്പെർമറ്റോസോവ എന്നറിയപ്പെടുന്നു, അതേസമയം ചില ചുവന്ന ആൽഗകളും ഫംഗസുകളും ചലനരഹിത ബീജകോശങ്ങൾ ഉത്പാദിപ്പിക്കുന്നു, ഇത് സ്പെർമാറ്റിയ എന്നറിയപ്പെടുന്നു.  പൂവിടുന്ന ചെടികളിൽ പൂമ്പൊടിക്കുള്ളിൽ ചലനമില്ലാത്ത ബീജം അടങ്ങിയിട്ടുണ്ട്, അതേസമയം ഫർണുകൾ പോലെയുള്ള ചില അടിസ്ഥാന സസ്യങ്ങളിലും ചില ജിംനോസ്പെർമുകളിലും ചലനാത്മക ബീജമുണ്ട്. 

ബീജകോശങ്ങൾ ഡിപ്ലോയിഡ് സന്തതികളിലേക്ക് ന്യൂക്ലിയർ ജനിതക വിവരങ്ങളുടെ പകുതിയോളം സംഭാവന ചെയ്യുന്നു (മിക്ക കേസുകളിലും, മൈറ്റോകോണ്ട്രിയൽ ഡിഎൻഎ ഒഴികെ). 

മാത്രമല്ല സസ്തനികളിൽ, സന്തതികളുടെ ലിംഗഭേദം നിർണ്ണയിക്കുന്നത് പുരുഷന്റെ ബീജകോശമാണ്: X ക്രോമസോം വഹിക്കുന്ന ഒരു ബീജം ഒരു സ്ത്രീ (XX) സന്തതിയിലേക്ക് നയിക്കും, അതേസമയം Y ക്രോമസോം വഹിക്കുന്ന ഒരാൾ ഒരു പുരുഷ (XY) സന്തതിയിലേക്ക് നയിക്കും. സ്ത്രീയുടെ അണ്ഡത്തിന് (XX) ഇതിൽ പങ്കില്ല. 1677 ൽ ആന്റണി വാൻ ലീവൻഹോക്കിന്റെ പരീക്ഷണശാലയിലാണ് ബീജകോശങ്ങൾ ആദ്യമായി നിരീക്ഷിക്കപ്പെട്ടത്.  

 മനുഷ്യരിൽ 
മനുഷ്യ ബീജകോശം പുരുഷന്മാരിലെ പ്രത്യുത്പാദന കോശമാണ്, ഇത് വൃഷണങ്ങൾ ഉത്പാദിപ്പിക്കുന്നു. ബീജം ചൂടുള്ള അന്തരീക്ഷത്തിൽ മാത്രമേ നിലനിൽക്കൂ; ഒരിക്കൽ അത് പുരുഷ ശരീരത്തിൽ നിന്ന് പുറത്തുപോയാൽ ബീജത്തിന്റെ അതിജീവന സാധ്യത കുറയുകയും അത് മരിക്കുകയും ചെയ്യും, അതുവഴി മൊത്തം ബീജത്തിന്റെ ഗുണനിലവാരം കുറയുന്നു. ബീജകോശങ്ങൾ "സ്ത്രീ", "പുരുഷൻ" എന്നിങ്ങനെ രണ്ട് തരത്തിലാണ് വരുന്നത്. ബീജസങ്കലനത്തിനു ശേഷം പെൺ (XX) സന്തതികളെ ജനിപ്പിക്കുന്ന ബീജകോശങ്ങൾ ഒരു എക്സ്-ക്രോമസോം വഹിക്കുന്നു എന്നതിൽ വ്യത്യാസമുണ്ട്, അതേസമയം പുരുഷ (XY) സന്തതികൾക്ക് ജന്മം നൽകുന്ന ബീജകോശങ്ങൾ Y-ക്രോമസോം വഹിക്കുന്നു. ഇവ രണ്ടും പുരുഷ ബീജത്തിൽ അടങ്ങിയിരിക്കുന്നു. പുരുഷ  ബീജത്തിലെ X അല്ലെങ്കിൽ Y എന്ന ക്രോമസോം ഘടകമാണ് ശിശുവിന്റെ ലിംഗഭേദം നിർണ്ണയിക്കുന്നതിനു കാരണം. അതിനാൽ പിതാവാണ് കുട്ടിയുടെ ലിംഗഭേദം നിശ്ചയിക്കുന്നതെന്ന് ശാസ്ത്രം വ്യക്തമാക്കുന്നു. ഇക്കാര്യത്തിൽ മാതാവിന് യാതൊരു പങ്കുമില്ല.   

ബീജത്തെ വഹിക്കുന്ന ദ്രാവകമാണ് ശുക്ലം.   ലൈംഗികപ്രത്യുൽപ്പാദന രീതികളിൽ ബീജമടങ്ങിയ ശുക്ലം ലിംഗത്തിലൂടെ യോനിയിലേക്ക് നിക്ഷേപിക്കപ്പെടുന്നു. ഇത്തരത്തിൽ ബീജസംയോഗം നടന്നുള്ള പ്രത്യുൽപ്പാദനരീതിയിൽ ഗാമീറ്റുകൾ വ്യത്യസ്ത വലിപ്പമുള്ളവയായിരിക്കും. വലുത് അണ്ഡവും ചെറുത് ബീജവും. ചലനശേഷിയുള്ള ബീജത്തിന് spermatozoon എന്നും ഇല്ലാത്തതിന് spermatium എന്നും പറയുന്നു. ബീജത്തിന് വിഭജിക്കാനുള്ള ശേഷിയില്ല. വളെരെച്ചെറിയ ആയുർദൈഘ്യം മാത്രമുള്ള അവ സ്ത്രീയുടെ  അണ്ഡവുമായിച്ചേർന്ന് സിക്താണ്ഡം രൂപം കൊള്ളുന്നതോടെ കോശങ്ങൾ വിഭജിച്ചു വളരാൻ ശേഷിയുള്ള പുതിയൊരു ജീവി ഉത്ഭവിക്കുന്നു. മനുഷ്യന്റെ ക്രോമസോം സംഖ്യ 46 ആണ്‌. അതുകൊണ്ട് ബീജത്തിലും അണ്ഡത്തിലും ഉള്ള 23 വീതം ക്രോമോസോമുകൾ ചേർന്നതാണ് സിക്താണ്ഡം. ഇതാണ് ജനതിക ഘടകയുടെ ആധാരം. അതുവഴി തലമുറകളോളം കൈമാറി വന്ന ജനതിക ഘടകങ്ങൾ  മാതാപിതാക്കളിലൂടെ കുട്ടിയിലേക്ക് എത്തുന്നു. സസ്തനികളിൽ വൃഷണം ബീജം ഉൽപ്പാദിപ്പിക്കുകയും Epididymis വഴി ലിംഗത്തിലൂടെ പുറംതള്ളുകയും ചെയ്യുന്നു. മനുഷ്യരിൽ ബീജമടങ്ങിയ ശുക്ലം പുരുഷ ലിംഗത്തിന് പുറത്തേക്ക്  എത്തപ്പെടുന്ന പ്രക്രിയയാണ് സ്ഖലനം. ഇങ്ങനെ കോടിക്കണക്കിനു ബീജങ്ങൾ ആണ്‌ ഓരോ സ്‌ഖലനത്തിലും പുറത്തേക്ക് വരുന്നത്. ഇവയിൽ ഒന്ന് മാത്രം സ്ത്രീയുടെ അണ്ഡ കോശവുമായി  കൂടിച്ചേരുകയും ബാക്കിയുള്ളവ നശിച്ചു പോകുകയും ചെയ്യുന്നു. പുരുഷന്മാരിൽ ലൈംഗിക ഉത്തേജനം ഉണ്ടാകുമ്പോൾ  ഉത്പാദിപ്പിക്കപ്പെടുന്ന കൊഴുത്ത ദ്രാവകം അഥവാ ലൂബ്രിക്കന്റിൽ ബീജത്തിന്റെ സാന്നിധ്യം കാണാറുണ്ട്. ഇതും ഗർഭധാരണത്തിന് കാരണമാകാം. 40-45 വയസ് പിന്നിട്ട പല പുരുഷന്മാരിലും ബീജങ്ങൾക്ക് ഗുണമേന്മ കുറയാറുണ്ട്. ഹോർമോൺ വ്യതിയാനം, ആൻഡ്രോപോസ് തുടങ്ങിയവ ഇതിന് കാരണമാകാറുണ്ട്. 

പുറം കണ്ണികൾ 
The Great Sperm Race pdf
Human Sperm Under a Microscope

വർഗ്ഗം:പ്രത്യുല്പാദനവ്യൂഹം
വർഗ്ഗം:പ്രത്യുൽപ്പാദനം
വർഗ്ഗം:പ്രത്യുൽപ്പാദനം ജന്തുക്കളിൽ
വർഗ്ഗം:സസ്തനികളിലെ പ്രത്യുത്പാദനവ്യവസ്ഥ
വർഗ്ഗം:രേതസ്